*****

ΚΑΝΟΝΙΣΜΟΣ (ΕΟΚ) αριθ. 1046/87 ΤΗΣ ΕΠΙΤΡΟΠΗΣ

της 13ης Απριλίου 1987

περί του καθεστώτος εισαγωγής στη Γερμανία, στις χώρες της Μπενελούξ, στο Ηνωμένο Βασίλειο, στην Ιρλανδία, στη Δανία, στην Ελλάδα, στην Ισπανία και στην Πορτογαλία ορισμένων κλωστοϋφαντουργικών προϊόντων (κατηγορία 20), καταγωγής Πακιστάν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,

Εκτιμώντας:

ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Κοινότητα, ορισμένων κλωστοϋφαντουργικών προϊόντων κατηγορίας 20, καταγωγής Πακιστάν, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11·

ότι σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 4136/86 κοινοποιήθηκε στο Πακιστάν, στις 5 Μαρτίου 1987, αίτηση διαβουλεύσεων· ότι εν αναμονή αμοιβαία αποδεκτής λύσης, η Επιτροπή ζήτησε από το Πακιστάν να περιορίσει προσωρινά, για τρεις μήνες από την ημερομηνία που κοινοποιήθηκε η αίτηση διαβουλεύσεων, τις εξαγωγές των προϊόντων της κατηγορίας 20 προς τη Γερμανία, τις χώρες της Μπενελούξ, το Ηνωμένο Βασίλειο, την Ιρλανδία, τη Δανία, την Ελλάδα, την Ισπανία και την Πορτογαλία σε 659, 547, 391, 3, 151, 5, 25 και 5 τόνους αντιστοίχως· ότι, εν αναμονή του αποτελέσματος των διαβουλεύσεων αυτών, οι εισαγωγές των προϊόντων της εν λόγω κατηγορίας πρέπει να υπάγονται προσωρινά σε ποσοτικό περιορισμό ταυτόσημο αυτού που ζητήθηκε από την προμηθεύτρια χώρα·

ότι οι εισαγωγές των προϊόντων αυτών στη Γαλλία και την Ιταλία υπόκεινται ήδη σε ποσοτικούς περιορισμούς για τα έτη 1987 έως 1991 βάσει του κανονισμού (ΕΟΚ) αριθ. 4136/86,

ότι σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86 ·

ότι τα εν λόγω προϊόντα τα οποία έχουν εξαχθεί από το Πακιστάν μεταξύ 5 Μαρτίου 1987 και τις ημερομηνίας ενάρξεως ισχύος του παρόντος κανονισμού πρέπει να αφαιρεθούν από το καθορισθέν ποσοτικό όριο·

ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από το όριο αυτό και τα οποία αποστέλλονται από το Πακιστάν πριν από την ημερομηνία ενάρξεως ισχύος του παρόντος κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στη Γερμανία, στις χώρες της Μπενελούξ, στο Ηνωμένο Βασίλειο, στην Ιρλανδία, στη Δανία, στην Ελλάδα, στην Ισπανία και στην Πορτογαλία, των προϊόντων καταγωγής Πακιστάν, της κατηγορίας που περιλαμβάνεται στο παράρτημα, υπόκεινται στα προσωρινά ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλλησαν από το Πακιστάν προς τη Γερμανία, τις χώρες της Μπενελούξ, το Ηνωμένο Βασίλειο, την Ιρλανδία, τη Δανία, την Ελλάδα, την Ισπανία και την Πορτογαλία, προ της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμα τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.

2. Οι εισαγωγές των προϊόντων που αποστέλλονται από το Πακιστάν στη Γερμανία, στις χώρες της Μπενελούξ, στο Ηνωμένο Βασίλειο, στην Ιρλανδία, στη Δανία, στην Ελλάδα, στην Ισπανία και στην Πορτογαλία, μετά την έναρξη ισχύος του παρόντος κανονισμού, υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 4136/86.

3. Όλες οι ποσότητες των προϊόντων, που αποστέλλονται από το Πακιστάν από τις 5 Μαρτίου 1987 και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία όμως έχουν αποσταλλεί από το Πακιστάν πριν από την ημερομηνία ενάρξεως ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ισχύει έως τις 4 Ιουνίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλες, 13 Απριλίου 1987.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 387 της 31. 12. 1986, σ. 1.

ΠΑΡΑΡΤΗΜΑ

1.2.3.4.5.6.7.8 // // // // // // // // // Κατη-

γορία

// Κλάση

του κοινού

δασμολογίου

// Κώδικας

ΝΙΜΕΧΕ

(1987)

// Περιγραφή εμπορευμάτων

// Τρίτες

χώρες

// Μονάδες // Κράτη

μέλη

// Ποσοτικά όρια από

τις 5 Μαρτίου έως

τις 4 Ιουλίου 1987 // // // // // // // // // (1)

// (2)

// (3)

// (4)

// (5)

// (6)

// (7)

// (8) // // // // // // // // // 20

// 62.02

Β Ι α)

γ) // 62.02-12, 13, 19 // Πανικά κρεβατιού εκτός από τα πλεκτά // Πακιστάν // τόνοι // D BNL UK IRL DK GR E P // 659

547

391

1

151

5

25

5 // // // // // // // //